|  |  |  |
| --- | --- | --- |
| ГРБОВИ ЗА МЕМОРАНДУМ | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Тел.: +381 21 487 40 35  ounz@vojvodinа.gov.rs | |
|  | ЧИСЛО: 000255194 2025 09427 001 000 000 001 | ДАТУМ: 29.1.2025. року | |
|  |  |  | |

На основи члена 5. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у Автономней покраїни Войводини («Службени новини АПВ», число 14/15 и 10/17), члена 2. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє програмох и проєктох у обласци дзвиганя квалитету образовно-воспитного процесу штреднього образованя – трошки орґанизованого превоженя школярох штреднїх школох зоз шедзиском у АП Войводини на Саям образованя у Новим Садзе за 2025. рок («Службени новини АПВ», число 5/25), а у вязи зоз Покраїнску скупштинску одлуку о буджету Автономней покраїни Войводини за 2025. рок («Службени новини АПВ», число 57/24), покраїнски секретар, розписує

**КОНКУРС**

**ЗА ФИНАНСОВАНЄ И СОФИНАНСОВАНЄ ПРОГРАМОХ И ПРОЄКТОХ У ОБЛАСЦИ ДЗВИГАНЯ КВАЛИТЕТУ ОБРАЗОВНО-ВОСПИТНОГО ПРОЦЕСУ ШТРЕДНЬОГО ОБРАЗОВАНЯ – ТРОШКИ ОРҐАНИЗОВАНОГО ПРЕВОЖЕНЯ ШКОЛЯРОХ ШТРЕДНЇХ ШКОЛОХ ЗОЗ ШЕДЗИСКОМ У АП ВОЙВОДИНИ НА САЯМ ОБРАЗОВАНЯ У НОВИМ САДЗЕ ЗА 2025. РОК**

Покраїнски секретарият за образованє, предписаня, управу и национални меншини – национални заєднїци, у складзе зоз Финансийним планом и финансийнима можлївосцами у буджетним 2025. року будзе финансовац и софинансовац проєкти у обласци дзвиганя квалитету образовно-воспитного процесу штреднього образованя – трошки орґанизованого превоженя школярох штреднїх школох зоз шедзиском у АПВ на Саям образованя у Новим Садзе, за 2025. рок, у суми 2.000.000,00 динари.

Право участвовац на Конкурсу маю установи штреднього образованя на териториї АП Войводини, чий снователь Република Сербия, автономна покраїна або єдинка локалней самоуправи. Наведзени средства наменєни за дзвиганє квалитету образовно-воспитного процесу штреднього образованя – за трошки орґанизованого превоженя школярох штреднїх школох зоз шедзиском у АПВ на Саям образованя, хтори ше отрима од 20.- 22. марец 2025. року у Новим Садзе.

Подношитель прияви, ґу прияви на конкурс, ма приложиц:

1. Фотокопию потвердзеня о порцийним идентификацийним чишлє,
2. Нєобовязуюце понукнуце о цени орґанизованого превоженя школярох на Саям образованя у Новим Садзе з назначеним числом учашнїкох хасновательох услуги.

**ОДЛУЧИВАНЄ О ВИМАГАНЬОХ И СПОСОБ АПЛИКОВАНЯ**

О додзельованю средствох хасновательом одлучує покраїнски секретар на предлог Комисиї за запровадзованє конкурсу, хтора розпатра прияви цо сцигли.

Критериюми за додзельованє средствох тоти:

* велькосц цильней ґрупи;
* ступень уключеносци цильней ґрупи хторей проєкт наменєни;
* уключеносц партнерских институцийох до реализациї проєкту.

**СПОСОБ ПОДНОШЕНЯ ПРИЯВИ:**

Прияву на конкурс ше подноши у писаней форми на єдинственим формуларе хтори ше обявює на интернет-боку Секретарияту и доручує у паперовей форми у завартей коверти на адресу:

**ПОКРАЇНСКИ СЕКРЕТАРИЯТ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ – НАЦИОНАЛНИ ЗАЄДНЇЦИ, БУЛЕВАР МИХАЙЛА ПУПИНА 16, 21000 НОВИ САД**, з назначеньом назви конкурсу/програми и проєкту, по пошти або особнє з придаваньом писарнїци покраїнских орґанох управи (на наведзену адресу) у чаше од 900 до 1400 годзин.

Комплетну конкурсну документацию мож превжац **од 29.1.2025. року** на web-адреси Секретарияту: [**www.puma.vojvodina.gov.rs**](http://www.puma.vojvodina.gov.rs/)

Секретарият затримує право од подношителя прияви, по потреби, питац додатну документацию и информациї, и кед у чаше 8 дньох, подношитель прияви нє поступи по вимаганю за дополньованє документациї, Секретарият прияву будзе тримац як нєподполну.

Термин за подношенє приявох то 14. фебруар 2025. року.

**Єдна правна особа може поднєсц лєм єдну прияву.**

Комисия зоз Ришеньом одруци нєподполни, нєдошлєбодзени и нєблагочасни прияви.

**Додатни информациї у вязи з реализацию Конкурса мож достац на телефон 021/487-4035.**

**ПОКРАЇНСКИ СЕКРЕТАР,**

**Роберт Отот**